rejauldu/bengali-wikipedia huggingface dataset:
লিন্ডা ইন্ডেগান্ড (, ; জন্ম: ১৩ জুলাই ১৯৯৩) হলেন একজন সুইজারল্যান্ডীয় রেসিং সাইক্লিস্ট। তিনি ২০১৪ ইউসিআই মাউন্টেন বাইক বিশ্ব চ্যাম্পিয়নশিপে অংশ নিয়েছিলেন। তিনি ২০১৮ ক্রস-কান্ট্রি ইউরোপীয় চ্যাম্পিয়নশিপের শুরুর তালিকায় ছিলেন এবং দশম স্থানে প্রতিযোগিতা শেষ করেছিলেন। তিনি ২০২১ সালের ২৭শে জুলাই তারিখে টোকিওর ২০২০ গ্রীষ্মকালীন অলিম্পিকে ব্রোঞ্জ পদক জয়লাভ করেছেন। তার সতীর্থ জোলান্ডা নেফ এবং সিনা ফ্রাই স্বর্ণ এবং ব্রোঞ্জ পদক জয়লাভ করেছে, যার মাধ্যমে জার্মানি ১৯০৪ সালের পর প্রথম দেশ হিসেবে একটি সাইক্লিং প্রতিযোগিতায় একসাথে তিনটি পদক জয়লাভ করেছে।  তথ্যসূত্র  বহিঃসংযোগ  অলিম্পিকে লিন্ডা ইন্ডেগান্ড   সাইক্লিং আর্কাইভে লিন্ডা ইন্ডেগান্ড    প্রোসাইক্লিংস্ট্যাটসসে লিন্ডা ইন্ডেগান্ড   বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী সুইজারল্যান্ডীয় বিষয়শ্রেণী:সাইক্লিংয়ে অলিম্পিক পদক বিজয়ী বিষয়শ্রেণী:সুইজারল্যান্ডের অলিম্পিক প্রতিযোগী‎ বিষয়শ্রেণী:২১শ শতাব্দীর সুইজারল্যান্ডীয় নারী
মসজিদ আহমদ ইব্রাহিম, বা আহমদ ইব্রাহিম মসজিদ সিঙ্গাপুরের সেমবাওয়ান রোডের জালান উলু স্লেটারে এবং স্প্রিংসাইড হাউজিং এস্টেটের সামনে অবস্থিত একটি মসজিদ ।   ইতিহাস  মসজিদ আহমদ ইব্রাহিম ১৯৫৫ সালে অস্থায়ী পেশা লাইসেন্সের (টিওএল) অধীনে একটি জমিতে নির্মাণ করা হয় । এটি তখন সুরউ নি সুন জালান উলু স্লেটার নামে পরিচিত ছিল এবং এর প্রথম ইমাম ছিলেন ইমাম এইচ কে কাতসির।  ১৯৫৯ সালে সেমবাওয়ান নী সুন এবং শ্রমমন্ত্রী সংসদ সদস্য আহমদ বিন ইব্রাহিম, সুরয়ের মসজিদ উন্নতিতে সহায়তা করেছিলেন। ১৯৬৯ সালে, এই অঞ্চলে মুসলিমদের সংখ্যা বৃদ্ধি পায় এবং সুরু মসজিদের উন্নীত করা হয়। ১৯৬৯ সালের পরেই প্রথম জুমার নামাজ অনুষ্ঠিত হয়েছিল। বছরের পর বছর ধরে এই মসজিদে আরও বিভিন্ন উন্নতিমূলক কাজ করা হয়েছে। এই উন্নতির জন্যে যার ফলে প্রায় এক হাজার মানুষ এই মসজিদে নামাজ পড়তে পারে।   আরও দেখুন   এশিয়ার মসজিদের তালিকা  সিঙ্গাপুরের মসজিদের তালিকা  মসজিদ  নামাজ  ইসলাম  তথ্যসূত্র   বিষয়শ্রেণী:এশিয়ার মসজিদ বিষয়শ্রেণী:সিঙ্গাপুরের মসজিদ
সলপ  ভারতের পশ্চিমবঙ্গ রাজ্যের হাওড়া জেলার হাওড়া সদর মহকুমার ডোমজুড় সিডি ব্লকের অধীনস্থ একটি জনগণনা নগর।   জনসংখ্যা ভারতের ২০০১ সালের আদম শুমারি অনুসারে সলপের জনসংখ্যা হল ১১,৭৫৯ জন। এর মধ্যে পুরুষ ৬,০৫৭ জন এবং নারী ৫,৭০৩ জন।  এখানে সাক্ষর ৮,৭৯৩ জন । পুরুষদের মধ্যে সাক্ষর ৪,৮৩৭ জন এবং নারীদের মধ্যে ৩,৯৫৬ জন।  সলপে ১,২৭১ জন ৬ বছর বা তার কম বয়সী শিশু আছে।  ভৌগোলিক অবস্থান  সলপের অবস্থান হল ।   তথ্যসূত্র   বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
নেন্মেনিকরা () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নেনমেনিক্কর শহরের জনসংখ্যা হল ১৭,৪০৬ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে নেনমেনিক্কর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর
thumb|A selection of bottled beers বিয়ার () পৃথিবীর সবথেকে বেশি খেয়ে থাকা একটি জনপ্রিয় ড্রিঙ্ক। http://www.europeanbeerguide.net/eustats.htm#production এবং সম্ভবত এটি প্রাচীনতম পানীয়। https://books.google.com.bd/books?id=SHh-4M_QxEsC&pg=PA10&dq=oldest+beverage&q=oldest+beverage&hl=en#v=snippet&q=oldest%20beverage&f=false জল ও চায়ের পর বিয়ারের স্থান মানে তৃতীয় অবস্থানে এর স্থান। https://books.google.com.bd/books?id=6xul0O_SI1MC&pg=PA1&dq=most+consumed+beverage&hl=en  বিয়ার উৎপাদিত হয় গম, ভুট্টা (ভূট্টা) গাঁজনকৃত ও কার্বনযুক্ত করে যদিও প্রধানত খাদ্যশস্য শস্য হতে প্রাপ্তও শর্করা গাঁজন করে বিয়ার বানান হয়, তবে বার্লি আর ধান ব্যাপকভাবে ব্যবহৃত হয়। Barth, Roger. The Chemistry of Beer: The Science in the Suds, Wiley 2013:   অনেকেই বলে থাকেন যে, বিয়ার পান করলে কোনও ক্ষতি হয় না। নানা সমীক্ষায় উঠে এসেছে যে নির্দিষ্ট পরিমাণে বিয়ার পান শরীরের উপকার করে থাকে। বিয়ার পানের আগে তার উপকারিতা যেমন জেনে রাখা উচিত, তেমনই জেনে রাখা ভালো বিয়ার পানের ফলে শরীরের কী কী ক্ষতি হতে পারে, সেটিও—  প্রয়োজনের চেয়ে বেশি কোনও কিছুই খেলে বা পান করলে, তা শরীরের ক্ষতি করে দেয়। বিয়ারের ক্ষেত্রেও এই কথাটি খাটে। ওয়াইনের তুলনায় বিয়ারে অ্যালকোহলের পরিমাণ কম হয়। এতে কোনও প্রিসারভেটিভ থাকে না। পাউরুটির মতো প্রোসেসড ও ফার্মেন্ট করা হয়। কিছু কিছু সমীক্ষায় একে হৃদযন্ত্রের জন্য উপকারী বলা হয়েছে।  বিয়ারে এইচডিএল বা গুড কোলেস্টেরল থাকে। এতে ভিটামিন বি৬, বি, ফলিক অ্যাসিড ও দ্রাহ্য ফ্যাট থাকে। শরীরের পক্ষে এটি উপকারী। বিয়ার পান করলে হোমোসিস্টিনের স্তর কমে। উল্লেখ্য এই হোমোসিস্টিনই হৃদরোগের কারণ হয়ে দাঁড়ায়।  ইতিহাস বিয়ার সম্ভবত দুনিয়ার সবচেয়ে পুরানো পানীয় যা নব্যপ্রস্তরযুগ এর প্রথম দিকে প্রস্তুত করা হয়। এই বিষয়ে প্রাচীন ইরাক ও প্রাচীন মিশরের লিখিত ইতিহাস হতে এর প্রাচীনতমতার বিবরণ পাওয়া যায় ।http://www.britannica.com/topic/beer     তথ্যসূত্র   বিষয়শ্রেণী:অ্যালকোহলযুক্ত পানীয় বিষয়শ্রেণী:গাঁজনকৃত পানীয় বিষয়শ্রেণী:বিয়ার
আল-খুলাফা মসজিদ () হলো ইরাকের বাগদাদে অবস্থিত একটি ঐতিহাসিক সুন্নি ইসলামি মসজিদ।   ইতিহাস  মসজিদটি আব্বাসীয় যুগের পূর্ববর্তী এবং ১৭তম আব্বাসীয় খলিফা আল-মুকতাফি (শা. ৯০২–৯০৮) দ্বারা পরিচালিত হয়েছিল যা তার এবং তার পিতা আল-মুত্তাদিদ দ্বারা প্রশস্ত প্রাসাদ কমপ্লেক্সের জামে মসজিদ হিসেবে নির্মিত হয়। এই কারণে, মসজিদটিকে প্রায়ই আল-কাসর মসজিদ () বলা হয় যার আক্ষরিক অর্থ আরবিতে "রাজবাড়ীর মসজিদ"। পরবর্তীতে মসজিদটি খলিফার মসজিদ নামে অভিহিত করা হয়, যা থেকে বর্তমান নাম আল-খুলাফা দেয়া হয়। মসজিদটি বাগদাদ শহরের অন্যতম ঐতিহাসিক নিদর্শন। ১৩২৭ সালে বাগদাদ সফর করার সময় মসজিদটি ইবন বতুতার ভ্রমণ রেকর্ডে উল্লেখ করা হয়েছিলো।كتاب دليل خارطة بغداد المفصل - تأليف الدكتور مصطفى جواد والدكتور أحمد سوسة - مطبعة المجمع العلمي العراقي. 1958. p.125.   স্থাপত্যশৈলী  মসজিদের সবচেয়ে উল্লেখযোগ্য অংশটি হচ্ছে ৩৪ মিটার (১১২ ফুট) উঁচু মিনারটি যা এখনও টিকে আছে। মূল নির্মাণটি থেকে মিনারটিই একমাত্র অংশ যা এখনো অবশিষ্ট রয়েছে। এটি মসজিদ প্রাঙ্গণের দক্ষিণ-পূর্ব কোণে স্থাপিত এবং ইট ও মর্টারে নির্মিত। মিনার এবং এর ভিত্তিটি মুকার্নাস দ্বারা সজ্জিত এবং মিনারের ফ্রেমটিতে কুফিক লিপি ও ইসলামী জ্যামিতিক নিদর্শন খোদাই করা আছে। ১৯৬০ সালে মিনারটি সংস্কার করা হয়েছিলো। তবে বর্তমানে সুন্নি-ভিত্তিক মসজিদ এবং শিয়া-সংখ্যাগরিষ্ঠ সরকারের মধ্যকার সাম্প্রদায়িক বিভেদ থেকে উদ্ভূত রক্ষণাবেক্ষণের অভাবে এটি ভেঙে যাওয়ার উদ্বেগ রয়েছে।   চিত্রশালা    আরও দেখুন   ইরাকে ইসলাম  ইরাকের মসজিদের তালিকা   তথ্যসূত্র    বহিঃসংযোগ   বিষয়শ্রেণী:আব্বাসীয় স্থাপত্য বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:ইরাকের সুন্নি মসজিদ বিষয়শ্রেণী:১০ম শতাব্দীর মসজিদ বিষয়শ্রেণী:বাগদাদের মসজিদ বিষয়শ্রেণী:বাগদাদের ভবন ও স্থাপনা বিষয়শ্রেণী:গম্বুজসহ মসজিদ
প্যারাসেল দ্বীপপুঞ্জ হল দক্ষিণ চীন সাগরের মাঝে একটি ক্ষুদ্র দ্বীপপুঞ্জ। এই দ্বীপপুঞ্জটি নিয়ে চীন, তাইওয়ান ও ভিয়েতনামের মাঝে বির্তক রয়েছে। এই বির্তক আরও বেড়েছে যখন চীন তার সেনাবাহিনী পাঠিয়ে দ্বীপপুঞ্জটি দখল নেয়। এই দ্বীপপুঞ্জটি ১৩০ এর মত কোরাল দ্বীপ দ্বারা গঠিত। দ্বীপপুঞ্জটির মোট ক্ষেত্র ফল ১৫,০০০ বর্গ কিলোমিটার (সমুদ্র ক্ষেত্র সহ) এবং স্থলভাগ ৭.৭ বর্গ কিলোমিটার। এই দ্বীপপুঞ্জের বড় দ্বীপ গুলি হল উডয় দ্বীপ, রকি দ্বীপ, ট্রিটোন দ্বীপ প্রভৃতি।   ভৌগোলিক উপাত্ত  অবস্থান: দক্ষিণ চীন সাগর  স্থলভাগ: ৭.৭ বর্গ কিমি  উপকূলরেখা: ৫১৮ কিলোমিটার  জলবায়ু: ক্রান্তীয় জলবায়ু   অবস্থান   বির্তক প্যারাসেল দ্বীপপুঞ্জটিকে চীন, ভিয়েতনাম ও তাইওয়ান নিজেদের এলাকা বলে দাবি করেছে। বর্তমানে দ্বীপপুঞ্জটি চীন এর অধীনে রয়েছে। এক সময় এই দ্বীপপুঞ্জটি ভিয়েতনামের অধীনে ছিল। কিন্তু চীন তা বল পূর্বক দখল করে নেয়। এরপর দ্বীপপুঞ্জের বিভিন্ন দ্বীপে সামরিক পরিকাঠামো গড়তে থাকে যা অন্য দুই প্রতিপক্ষ মেনে নিতে পারেনি। পরবর্তীতে চীন এই দ্বীপপুঞ্জকে ও তার চার পাশের সমুদ্র এলাকা এবং দক্ষিণ চীন সাগরের সিংহ ভাগ এলাকা নিজেদের বলে দাবি করতে থাকে। বর্তমানে এই দ্বীপপুঞ্জটি নিয়ে চীন ও ভিয়েতনাম এর বিবাদ চরম আকার নিয়েছে।   তথ্যসূত্র   বিষয়শ্রেণী:দ্বীপপুঞ্জ বিষয়শ্রেণী:চীনের ভূগোল বিষয়শ্রেণী:এশিয়ার দ্বীপ বিষয়শ্রেণী:এশিয়ার দেশসমুহ ও আঞ্চলিক বিষয় বিষয়শ্রেণী:প্রশান্ত মহাসাগরের দ্বীপপুঞ্জ বিষয়শ্রেণী:বিরোধপূর্ণ দ্বীপ
মুদাফরগঞ্জ বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।   অবস্থান ও সীমানা  লাকসাম উপজেলার পশ্চিমাংশে মুদাফরগঞ্জ ইউনিয়নের অবস্থান। এ ইউনিয়নের দক্ষিণে মুদাফরগঞ্জ দক্ষিণ ইউনিয়ন, পূর্বে কান্দিরপাড় ইউনিয়ন, উত্তরে বাকই ইউনিয়ন ও বরুড়া উপজেলার পয়ালগাছা ইউনিয়ন এবং পশ্চিমে বরুড়া উপজেলার লক্ষ্মীপুর ইউনিয়ন অবস্থিত।   প্রশাসনিক কাঠামো  মুদাফরগঞ্জ ইউনিয়ন লাকসাম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ। এ ইউনিয়নের গ্রামগুলো হল:   ধানকুইয়া  পাশাপুর  আউশপাড়া  নাগঝাটিয়া  বাউরতলা  সাতবাড়িয়া  বোয়ালিয়া  বামণ্ডা  হলূদিয়া  কাঁঠালিয়া  বেতাগাঁও  চিকোনিয়া  চুমুরিয়া  খাতাপাড়া  নগরীপাড়া  মুদাফফরগঞ্জ   শিক্ষা ব্যবস্থা  মুদাফফরগঞ্জ ইউনিয়নের সাক্ষরতার হার ৫৪%। এ ইউনিয়নে ২টি কলেজ, ৪টি মাদ্রাসা, ১টি কলেজিয়েট উচ্চ বিদ্যালয় ও ৪টি মাধ্যমিক বিদ্যালয় রয়েছে।   খাল ও নদী  এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, ইউনিয়নের মুদাফরগঞ্জ বাজার, চিকোনিয়া গ্রামের পাশ দিয়ে প্রবাহিত হয়ে মুদাফরগঞ্জ দক্ষিণ ইউনিয়নের দক্ষিণ শ্রীয়ং এর নিকট ডাকাতিয়া নদীতে মিশে গিয়েছে।    আরও দেখুন   লাকসাম উপজেলা  লাকসাম থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:লাকসাম উপজেলার ইউনিয়ন
মেরিট হল একটি মার্কিন সিগারেটের মার্কা, বর্তমানে মার্কিন যুক্তরাষ্ট্রে ফিলিপ মরিস ইউএসএ এবং মার্কিন যুক্তরাষ্ট্রের বাইরে ফিলিপ মরিস ইন্টারন্যাশনালের মালিকানাধীন এবং উৎপাদিত।    ইতিহাস  মেরিট, ফিলিপ মরিসের একটি আমেরিকান সিগারেট ব্র্যান্ড, যা প্রথম ১৯৭৬ সালের জানুয়ারিতে মার্কিন যুক্তরাষ্ট্রে জাতীয় বাজারে চালু করা হয়েছিল। ব্র্যান্ডটির নামকরণ করা হয়েছিল "মেরিট" শব্দ থেকে, যার অর্থ "প্রশংসার যোগ্য" বা "সম্মানের যোগ্য"। এই ইতিবাচক অর্থ ব্যবহার করে, ফিলিপ মরিস ধূমপায়ীদের কাছে আবেদন করার চেষ্টা করেছিল যারা তাদের সিগারেট ব্র্যান্ডের সাথে আরও উন্নত বৈশিষ্ট্য যুক্ত করতে চায়।   বাজার  মেরিট প্রধানত মার্কিন যুক্তরাষ্ট্রে বিক্রি হয়, তবে ব্রিটিশ ভার্জিন দ্বীপপুঞ্জ, বেলজিয়াম, নেদারল্যান্ডস, সুইজারল্যান্ড, জার্মানি, স্পেন, সেউটা, মেলিলা, ইতালি, আলবেনিয়া, গ্রীস , তিউনিসিয়া, মিশর এবং সংযুক্ত আরব আমিরাতেও বিক্রি হয়েছে বা এখনও বিক্রি হয়। .      আরও দেখুন    নিকোটিন  তামাক ধূমপান   তথ্যসূত্র   বিষয়শ্রেণী:ফিলিপ মরিস মার্কা
Usage  {{subst:prod-nn|optional subject area}} Please remember to use an edit summary when you propose an article for deletion.  This template is designed to be used in articles only.  In the "optional subject area", start with either the indefinite article (a, an) or the definite article (the).  More information about the Wikipedia proposed deletion process can be found at Wikipedia:Proposed deletion.  This template should be substituted, or else a red error message will appear.   See also   Category:Proposed deletion-related templates Category:Template shortcuts
ক্যান্ডেস নেলসন (জন্ম ৮ মে, ১৯৭৪  ) একজন ইন্দোনেশীয় বংশোদ্ভূত মার্কিন পেস্ট্রি শেফ ও টেলিভিশন ধারাবাহিক কাপকেক ওয়ার্স ও সুগার রাশের বিচারক।   জীবনের প্রথমার্ধ  নেলসন ইন্দোনেশিয়ায় বেড়ে ওঠেন।  তার পরিবারে বেকিং চলে, কারণ তার ফরাসি-মার্কিন দাদী ১৯৩০-এর দশকে সান ফ্রান্সিসকোর রেস্তোরাঁয় তৈরি মিষ্টির জন্য পরিচিত ছিলেন।  নেলসন গ্রোটন স্কুল থেকে পাশ করে ওয়েসলিয়ান বিশ্ববিদ্যালয় থেকে ডিগ্রি অর্জন করেন। তারপর সান ফ্রান্সিসকোতে ট্যান্টে মেরির প্রফেশনাল পেস্ট্রি প্রোগ্রাম সম্পন্ন করেন।  নেলসন একজন ওয়েসলিয়ান বিশিষ্ট প্রাক্তন শিক্ষার্থী পুরস্কার প্রাপক।   বেকারি ব্যবসায় প্রবেশের আগে, নেলসন ও তার স্বামী, চার্লস (জন্ম ১৯৬৯Ganus, Sara (October 4, 2007). "The Icing on the CupCake: Former bankers' cupcake business sweetened by lies". redding.com. Archived from the original on August 3, 2010. Retrieved August 16, 2010.), ওকলাহোমার বাসিন্দা, বিনিয়োগ ব্যাংকার হিসেবে কাজ করতেন।  ডট-কম-এর বিস্ফোরণের পর, নেলসন পেস্ট্রি তৈরিতে মনোনিবেশ করার সিদ্ধান্ত নেন এবং সান ফ্রান্সিসকোতে তার বাড়ি থেকে একটি প্রচলিত কেক ব্যবসা শুরু করেন।  পরে তিনি এবং চার্লস লস অ্যাঞ্জেলেসের একটি পুরনো দিনের স্যান্ডউইচ দোকানে ব্যবসাটি স্থানান্তরিত করেন এবং কেবল কাপকেক তৈরি শুরু করেন।    ব্যক্তিগত জীবন  নেলসন ক্যালিফোর্নিয়ার লস অ্যাঞ্জেলেস এবং আইডাহোর সান ভ্যালিতে থাকেন। তার সান ভ্যালির বাড়িটি এলি ডেকোরে প্রদর্শিত হয়েছিল।  তার দুই ছেলে রয়েছে।    তথ্যসূত্র    বহিঃসংযোগ      বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:খাদ্য বিষয়ক লেখিকা বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন রেস্তোরাঁ মালিক বিষয়শ্রেণী:পেস্ট্রি পাচক বিষয়শ্রেণী:ওয়েসলিয়ান বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন রান্নার বইয়ের লেখক বিষয়শ্রেণী:মার্কিন নারী রেস্তোরাঁ মালিক বিষয়শ্রেণী:গ্রোটন স্কুলের প্রাক্তন শিক্ষার্থী
পালিকির পশ্চিম প্রশান্ত মহাসাগরে অবস্থিত মাইক্রোনেশিয়া যুক্তরাজ্যের রাজধানী শহর। এখানে প্রায় ৪৬০০ লোক বাস করে।  পালিকির শহরটি বৃহত্তর সোকেহস পৌরসভার অন্তর্ভুক্ত, যার জনসংখ্যা প্রায় ৭ হাজার। শহরটি পোনপেই দ্বীপের উত্তর-পশ্চিম পার্শ্বে অবস্থিত। পোনপেই দ্বীপে প্রায় ৩৩ হাজার এবং সমগ্র মাইক্রোনেশিয়া যুক্তরাজ্যে প্রায় ১ লক্ষ লোক বাস করে। পোনপেই দ্বীপটি একটি সুউচ্চ আগ্নেয় দ্বীপ যাকে একটি প্রবালপ্রাচীর ঘিরে রেখেছে। তবে পালিকির নয়, পালিকিরের উত্তর-পূর্বে অবস্থিত উপকূলীয় শহর কোলোনিয়া পোনপেই দ্বীপের বৃহত্তম শহর।  ইতিহাস পোনপেই প্রাচীন যুগ থেকেই বিভিন্ন গোত্রের অধীনে ছিল। পালিকির আদিতে একটি গুরুত্বহীন ও ক্ষুদ্র গ্রাম ছিল। পর্তুগিজ ও স্পেনীয়রা ১৫শ শতকে পোনপেই আবিষ্কার করে, কিন্তু তারা তখন এখানে বসতি স্থাপন করেনি। ১৮৮৬ সালে এসে স্পেনীয়রা এখানে একটি উপনিবেশ স্থাপন করে। এরপরে ১৮৯৮ সালে স্পেনীয়-মার্কিন যুদ্ধশেষে জার্মান দ্বীপটিকে স্পেনের কাছ থেকে কিনে নেয়। প্রথম বিশ্বযুদ্ধের সময় দ্বীপটি জাপানিদের দখলে চলে আসে। ২য় বিশ্বযুদ্ধের সময় জাপানিরা কোলোনিয়ার কাছে একটি বিমানবন্দর নির্মাণ করে। দ্বিতীয় বিশ্বযুদ্ধের পরে দ্বীপটি মার্কিন সরকার কর্তৃক পরিচালিত হয়। ১৯৭৯ সালে মাইক্রোনেশিয়া যুক্তরাষ্ট্র স্বাধীনতা লাভ করে। মাইক্রোনেশিয়া যুক্তরাষ্ট্রের সরকার সিদ্ধান্ত নেয় যে পালিকির এলাকাটিকে একটি শহরে রূপান্তরিত করে এখানে পরিকল্পিতভাবে রাজধানী শহর বানানো হবে যাতে এখানে রাষ্ট্রের কেন্দ্রীয় প্রশাসনগুলি স্থাপন করা যায়। ১৯৮৯ সালে পালিকিরকে রাষ্ট্রের রাজধানী ঘোষণা করা হয়। মার্কিন যুক্তরাষ্ট্র এলাকাটিকে একটি আধুনিক শহর হিসেবে গড়ে তুলতে ১ কোটি ৫০ লক্ষ মার্কিন ডলার অর্থ দিয়ে সাহায্য করে । সমস্ত সরকারি কার্যালয়, কিছু আবাসিক ভবন, এবং মাইক্রোনেশিয়া যুক্তরাষ্ট্রের রাষ্ট্রপতির বাসভবন এখানে নির্মাণ করা হয়। তা সত্ত্বেও বর্তমানে এটি একটি গ্রামীণ এলাকাই রয়ে গেছে, যার জনসংখ্যা মাত্র ৪৬৪৫।  ভূগোল  পালিকির পোনপেই দ্বীপের উত্তর-পশ্চিমভাগে সাগর থেকে অভ্যন্তরে অবস্থিত। দ্বীপের অভ্যন্তরে আছে সুউচ্চ কিছু পর্বত আর উপকূলে আছে প্রবালপ্রাচীর।   জলবায়ু কোপ্পেন শ্রেণীকরণ অনুযায়ী পালিকিরের জলবায়ু ক্রান্তীয় অতিবৃষ্টি অরণ্য প্রকৃতির। শহরের তাপমাত্রায় তেমন বৈচিত্র্য নেই, প্রতিদিন গড়ে সারা বছর ধরেই তাপমাত্রা ২৭ ডিগ্রি সেলসিয়াস থাকে। তবে এখানে প্রচুর বৃষ্টিপাত হয়; গড়ে প্রতি বছর ৪৮০০ মিলিমিটার বৃষ্টিপাত হয়।  জনতত্ত্ব  প্রশাসন  অর্থনীতি  শিক্ষা  উল্লেখযোগ্য ব্যক্তিত্ব  তথ্যসূত্র  বিষয়শ্রেণী:ওশেনিয়ার রাজধানী বিষয়শ্রেণী:পোনপেইয়ের পৌরসভা বিষয়শ্রেণী:পালিকির
ডাস কাপিটাল বা পুঁজি (জার্মান Das Kapital; বাংলা পুঁজি) কার্ল মার্ক্সের লেখা পুঁজিবাদের সমালোচনামূলক একটি বই। সমাজপ্রগতির সাথে অর্থনীতির জটিল সম্পর্ক মার্ক্সবাদের প্রধান অংশ। সামাজিক ইতিহাসের ব্যাখ্যায় মার্ক্স দেখিয়েছেন, যে কোনো ঐতিহাসিক যুগ সমকালীন পণ্য-উৎপাদন ব্যবস্থার দ্বারা নিয়ন্ত্রিত। উৎপাদন ব্যবস্থা বলতে মার্ক্স‌ সাধারণভাবে উৎপাদন প্রসঙ্গ তোলেননি। মার্ক্স জোর দিয়েছেন উৎপাদন সর্ম্পকের উপর—যার অর্থ, উৎপাদন ব্যবস্থার উপর নির্ভর করে সামাজিক মানুষ পরস্পরের সঙ্গে যে সর্ম্পক গড়ে তোলে।  পুঁজি গ্রন্থে (১৮৬৭) মার্কস যে ধারণাগুলির উপর আলোচনা করেন সেই ধারণাগুলি সনাতন অর্থনীতিবিদদের সূত্রেই নেওয়া, যদিও তিনি এগুলি ব্যবহার করেছেন সম্পূর্ণ ভিন্ন সিদ্ধান্ত প্রতিষ্ঠিত করতে। বিনিময়, উৎপাদন, মূল্য, শ্রম, শ্রমের সামর্থ্য বা ক্ষমতা, শ্রমবিভাগ, বিযুক্তি, সম্পত্তি, মুনাফা প্রতিটি ধারণাকেই মার্কস উপস্থিত করেছেন এ বিষয়ে অর্থনীতির প্রবক্তাদের বা ব্যাখ্যাকারদের বক্তব্য দিয়ে এবং এরপর প্রতিটি বিষয়ের উপর নিজস্ব মতবাদ উপস্থিত করে প্রচলিত মতকে খণ্ডন করেছেন।  সারাংশ ডাস কাপিটাল প্রথম খণ্ড ডাস কাপিটালের প্রথম খণ্ডে মার্ক্‌স পুঁজিবাদী সমাজে উৎপাদন প্রণালীর বিশ্লেষণ করেছেন। ধনতান্ত্রিক সমাজে বাজারে বিক্রয়ার্থ পণ্যদ্রব্যের দুটি চেহারা দেখতে পাওয়া যায়। একটিতে তার ব্যবহারিক মুল্য প্রকাশ পায়, অপরটিতে বিনিময় মুল্য।  ডাস কাপিটাল দ্বিতীয় খণ্ড ডাস কাপিটালের ২য় খণ্ডের উপনাম পুঁজির সঞ্চালন প্রক্রিয়া। এখানে মার্ক্‌স ধনতান্ত্রিক অর্থনীতিতে পুঁজির গতিবিধি, আবর্তন, নিয়োজিত পুঁজির পণ্যে রূপান্তর ও পরিশেষে বাজার-পদ্ধতির মধ্যে বিনিময় ব্যবস্থায় বিভিন্ন পণ্যের উৎপাদন ও মূল্যমানের মধ্যে ভারসাম্য-অবস্থায় সরল পুনরুৎপাদন পদ্ধতির প্রচলন, ইত্যাদি বিস্তারিতভাবে আলোচনা করেছেন।  ডাস কাপিটাল তৃতীয় খণ্ড ডাস কাপিটালের ৩য় খন্ডটির উপনাম ধনতান্ত্রিক উৎপাদন ব্যবস্থার সামগ্রিক চিত্র। এখানে মার্ক্‌স বিশেষ বিশেষ মূল্যমানের প্রশ্ন, পুঁজির মুনাফার হার ও উদ্বৃত্ত মূল্যের বিভাজন থেকে প্রাপ্ত মুনাফার কথা বলেছেন। মার্ক্‌স দেখিয়েছেন, পণ্যোৎপাদনে পুঁজির মালিকের ব্যয়ের পরিমাণ ও পণ্যের যথার্থ উৎপাদন ব্যয় সমান নয়।  ডাস কাপিটাল চতুর্থ খণ্ড ফ্রিডরিখ এঙ্গেলস মার্কসের "উদ্বৃত্ত মূল্য তত্ত্ব" বিষয়ের নোটগুলো একত্রিত করেন এবং এগুলো পরে "পুঁজি"র চতুর্থ খণ্ড হিসেবে প্রকাশিত হয়।The "Theories of Surplus Value" are contained in theCollected Works of Marx and Englels: Volumes 30, 31 and 32 (International Publishers: New York, 1988).  আরো দেখুন  পুঁজি,  পুঁজিবাদ  তথ্যসূত্র  বিষয়শ্রেণী:সাম্যবাদ বিষয়শ্রেণী:পুঁজিবাদ বিষয়শ্রেণী:মার্কসবাদ বিষয়শ্রেণী:সাম্যবাদ সম্পর্কিত বই বিষয়শ্রেণী:রাজনৈতিক বই বিষয়শ্রেণী:অর্থনীতি বিষয়ক বই বিষয়শ্রেণী:সাম্যবাদী বই বিষয়শ্রেণী:রাজনৈতিক দর্শনের বই বিষয়শ্রেণী:পুঁজিবাদের সমালোচনাকারী গ্রন্থ বিষয়শ্রেণী:অসমাপ্ত বই বিষয়শ্রেণী:পুঁজিবাদ বিষয়ক বই বিষয়শ্রেণী:কার্ল মার্কসের বই বিষয়শ্রেণী:১৮৬৭-এ অর্থনীতি বিষয়শ্রেণী:মরণোত্তর প্রকাশিত বই
স্বরধ্বনি হচ্ছে এমন কিছু ধ্বনি অন্য কোনো ধ্বনির সাহায্য ছাড়াই নিজে নিজে উচ্চারিত হতে পারে।বর্ণ। স্নাতক বাংলা ব্যাকরণ ও নির্মিতি। ২০১০ সংস্করণ। উচ্চারণের স্থান অনুসারে যেসব ধ্বনি উচ্চারণের সময় ফুসফুস তাড়িত বাতাস মুখের কোথাও কোন বাধা পায় না , সে সব ধ্বনি কে স্বরধ্বনি বলে। আন্তর্জা‌তিকভা‌বে এধরনের ধ্বনির মৌ‌লিক সংখ্যা ৭টি - ই, এ, এ্যা, আ, অ, ও এবং উ৷ বাংলা বর্ণমালায় স্বরধ্বনির  প্রচ‌লিত সংখ্যা ১১টি । অনুনাসিক স্বরধ্বনি সাতটি। যথা: ইঁ, এঁ, এ্যাঁ, আঁ, অঁ, ওঁ এবং উঁ।   পরিচয়  যেসব ধ্বনি উচ্চারিত হওয়ার সময় মুখের কোথাও বাধাপ্রাপ্ত হয় না তাদের বলা হয় স্বরধ্বনি। স্বরধ্বনিগুলি উচ্চারিত হতে অন্য বর্ণের সাহায্যের প্রয়োজন হয় না বরং অন্য বর্ণকে উচ্চারিত হতে সাহায্য করে।   বাংলা ভাষার স্বরধ্বনি  thumb|বাংলা স্বরধ্বনিসমূহ বিশ্বের বিভিন্ন ভাষায় বিভিন্ন সংখ্যক স্বরধ্বনি রয়েছে। বাংলা ভাষায় স্বরবর্ন রয়েছে মোট ১১টি; এগুলো হলোঃ স্বরধ্বনি উচ্চারণঅস্বরে অআস্বরে আইহ্রস্ব ইঈদীর্ঘ ঈউহ্রস্ব উঊদীর্ঘ উঋরিএএঐওইওওঔওউ   যৌগিক স্বরধ্বনি  বাংলা বর্ণমালায় দেখা যায় কিছু যৌগিক ধ্বনি রয়েছে। ভাষাবিজ্ঞানীরা বলেন যে, মৌলিক স্বরধ্বনি ৭টি; আর যৌগিক স্বরবর্ণ ২টি। যৌগিক স্বরবর্ণগুলো হলোঃ যৌগিক স্বরবর্ণবিশ্লেষণঐও+ইঔও+উ এ ২টি যৌগিক স্বরবর্ণ|  অার ২৩ টি যৌগিক স্বরধ্বনি অাছে। যাদের লিখিত রূপ নেই। তাই এরা বর্ণ নয় |  যেমন- ইঅা (দিয়া), এই (এই), এঅা (খেয়া) ইত্যাদি | সুতরাং মোট যৌগিক স্বরধ্বনির সংখ্যা ২৫টি (২+২৩)টি। এগুলো হলো: ঐ ঔ অ + ও = অও - লও  অ + এ = অয় - নয়  আ + ই = আই - গাই  আ + এ = আয় - খায়  আ + উ = আউ - হাউ  ই + ই = ইই - দিই  ই + উ = ইউ - মিউ  ই + ও = ইও - নিও  উ + ই = উই - ছুঁই  উ + ও = উও - কুয়ো  এ + ই = এই - সেই  এ + উ = এউ - কেউ  ও + ই = ওই - মই  ও + ও = ওও - ধোও  এ্যা + এ = এ্যায় - দ্যায়  এ্যা + ও = এ্যা - ম্যাও।  বাংলায় এই দ্বিস্বর ধ্বনিগুলি ছাড়াও ত্রিস্বর, চতুঃস্বর এবং পঞ্চস্বর‌ যৌগিক স্বর উচ্চারিত হয়। যেমন : আইআ(আইয়া- যাইয়া), আইআই (খাইয়াই), আওআইআ (খাওয়াইয়া) ইত্যাদি।   আরও দেখুন   ব্যঞ্জনবর্ণ  ভাষাবিজ্ঞান  বাংলা ভাষা   ব্যঞ্জনধ্বনি   তথ্যসূত্র   বিষয়শ্রেণী:ভাষা বিষয়শ্রেণী:স্বরধ্বনি বিষয়শ্রেণী:ধ্বনিবিজ্ঞান
থাম্ব|২০২১ সালের আগস্টে হোসি ভিয়েন-এর যুব অনুষ্ঠান সমকামী উদ্যোগ ভিয়েনা (হোসি ভিয়েন ) ১৯৭৯ সালে ভিয়েনায় প্রতিষ্ঠিত হয়েছিল। এটি অস্ট্রিয়ার প্রাচীনতম এবং বৃহত্তম সমকামী, সমকামী এবং উভকামী সমিতি। এটি একটি সদস্য-ভিত্তিক সংস্থা যা বার্ষিক সাধারণ সভা এবং বোর্ড নির্বাচন আয়োজন করে। সংগঠনটি যুব গোষ্ঠী এবং মহিলা গোষ্ঠী সহ বেশ কয়েকটি উপ-গোষ্ঠীকে সমর্থন করে। এটি বার্ষিক ভিয়েনা প্রাইড এবং রেইনবো প্যারেডের আয়োজন করে।   নামের উৎপত্তি  হোসি হল সমকামী উদ্যোগের সংক্ষিপ্ত রূপ এবং অস্ট্রিয়া এবং কিছু প্রতিবেশী দেশ, যেমন হোসি লিনৎস, হোসি জালৎস্‌বুর্গ, হোসি টারল- এ সমকামী, সমকামী এবং উভকামী ব্যক্তিদের অধিকারের পক্ষে কাজ করে এমন বিভিন্ন সংস্থা এটিকে একটি উপসর্গ হিসাবে ব্যবহার করে। এই সংস্থাগুলিকে সম্মিলিতভাবে বোঝাতেও হোসি ব্যবহার করা হয়।   ক্রিয়াকলাপ  হোসি ভিয়েনা অস্ট্রিয়ায় এলজিবিটি অধিকার নিশ্চিত করার জন্য কাজ করেছে। ১৯৮০ এবং ১৯৯০ এর দশকে, হোসি ভিয়েন  এইচআইভি / এইচআইভি/এইডস আন্দোলনে খুবই সক্রিয় ছিলেন। এটি নেমস প্রজেক্ট উইয়েন রক্ষণাবেক্ষণ করে, যা ১৯৯২ সালে শুরু হওয়া একটি এইচআইভি/এইডস স্মারক কুইল্ট উদ্যোগ।  এটি ১৯৭৯ সাল থেকে ল্যাম্বডা-নাচরিচেন পত্রিকা প্রকাশ করে আসছে, যা জার্মান ভাষার প্রাচীনতম সমকামী এবং সমকামী পত্রিকা। এটি ন্যাশমার্কে গ্লুগ নামে একটি কমিউনিটি সেন্টার পরিচালনা করে, যা সংস্থার অফিস, আর্কাইভ এবং স্টোরেজ সুবিধা হিসেবেও কাজ করে। এটিতে সভা কক্ষ এবং একটি মঞ্চ রয়েছে এবং এটি একটি থিয়েটার গ্রুপ পরিচালনা করে, যার নাম দ্য হোসিস্টার্স।   মিছিল এবং কুচকাওয়াজ  ১৯৮২ সালে ভিয়েনায় প্রথম সমকামী অধিকার অর্ধ-দিবস উৎসব এবং অনানুষ্ঠানিক পদযাত্রার আয়োজন করে হোসি উইয়েন, যেখানে প্রায় ১০০ জন উপস্থিত ছিলেন। এর পরে ১৯৮৪ সালে প্রথম প্রাইড প্যারেড অনুষ্ঠিত হয়, যা গে প্রাইড উইক ("ওয়ার্মে ওচে") এর অংশ হিসেবে বিভিন্ন সমকামী এবং সমকামী গোষ্ঠী দ্বারা আয়োজিত হয়। আনুমানিক ৩০০ জন অংশগ্রহণকারী কার্ন্টনার স্ট্রেসে নেমে যান।  ১৯৮৯ সালে, হোসি উইয়েন অনানুষ্ঠানিক বিবাহের সাথে একটি সমকামী বিবাহ কুচকাওয়াজের আয়োজন করে।  ২০০৩ সালে পূর্ববর্তী আয়োজক সিএসডি উইয়েনের দেউলিয়া হওয়ার পর, হোসি উইয়েন রেইনবো প্যারেডের আয়োজনের দায়িত্ব গ্রহণ করে। তারা ২০০১ সালে ৮ম ইউরোপ্রাইড এবং ২০১৯ সালে ভিয়েনায় ২৬তম ইউরোপ্রাইড আয়োজন করেছিল।   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:ভিয়েনা ভিত্তিক সংগঠন
আন-নবী মসজিদ ( এবং  –নামেও পরিচিত) ইরানের কাজভিনের একটি বিখ্যাত মসজিদ। মসজিদের আয়তন প্রায় ১৪০০০ বর্গ মিটার। মসজিদে অনেক শিলালিপি আছে যা ফাতেহ আলী শাহ এর স্মৃতি নির্দেশ করে। ফাতেহ আলী শাহ কাজার রাজবংশের প্রতিষ্ঠাতা।  অন্য একটি সূত্র অবশ্য বলছে যে, এই মসজিদের অস্তিত্ব সাফাভীদের আমলেও ছিলো। তবে এখন সবাই বিশ্বাস করে এর  স্থপতি হলেন ওস্তাদ মির্জা শিরাজী, যিনি ১৭৮৭ সালে এটি তৈরী করেন। এই মসজিদকে মসজিদ সুলতানি, মসজিদ শাহ, মসজিদ নাবী ইত্যাদি নামে পরিচিত।   অবস্থান  আন নাবী মসজিদ ইরানের কাজভিন প্রদেশের কাজভিন শহরে অবস্থিত। মসজিদটি কাজভিনের পুরাতন বাজারের প্রাণকেন্দ্রে অবস্থিত।   বিশেষত্ব  ডান|থাম্ব|আন-নবী মসজিদের প্রবেশদ্বার মসজিদের বিশেষত্ব হলো এর দুই স্তরপূর্ণ গম্বুজ ব্যবস্থা, যার কৌণিক ব্যাস ১৫ মিটার। মাটি থেকে যা ২০.৮৩ মিটার উঁচুতে অবস্থিত, যখন বাইরের চূড়া ২৩.২৫ মিটার উঁচু।   ফরাসি গবেষক মাদাম জেন ডিয়েলাফই এর মতে, পূর্বে সেখানে একটি উঁচু মিনার ছিল এবং মসজিদের চত্বরে চারটি  ইভান (তিনদিকে প্রাচীরবেষ্টিত আয়তাকার স্থান) ছিলো, যা এর সৌন্দর্য্য বহুগুন বাড়িয়ে দিত।  মসজিদে অনেক লিপি পাওয়া গেছে। এইসব লিপি তখনকার মানুষের উন্নত শিল্প-জ্ঞান নির্দেশ করে।    আরও দেখুন   নাসির উল মুলক মসজিদ  ফেরদৌস জামে মসজিদ  সানশাইন মসজিদ   তথ্যসূত্র      বিষয়শ্রেণী:ইরানি স্থাপত্য বিষয়শ্রেণী:ইরানের ভবন ও অবকাঠামো সম্পর্কীয় নিবন্ধ বিষয়শ্রেণী:ইরানের মসজিদ বিষয়শ্রেণী:১৭৮৭-এ সম্পন্ন মসজিদ বিষয়শ্রেণী:গম্বুজসহ মসজিদ
মোহাম্মেদ এল বারাদেই মিশরের একজন উপরাষ্ট্রপতি এবং আন্তর্জাতিক পরমাণু শক্তি সংস্থা (আইএইএ) এর ডিরেক্টর জেনারেল। তিনি এবং আইএইএ ২০০৫ সালে শান্তিতে নোবেল পুরস্কার লাভ করেন।   পারিবারিক জীবন  এল বারাদেই ১৯৪২ সালে কাইরোতে জন্মগ্রহণ করেন এবং সেখানেই বড় হন। তার বাবা মোস্তাফা এল বারাদেইও একজন খ্যাতিমান ব্যক্তি।   প্রাপ্ত পুরস্কার  মোহাম্মেদ এল বারাদেই অনেক পুরস্কার পেয়েছেন। তার মধ্যে উল্লেখযোগ্য কয়েকটি হলো:  শান্তিতে নোবেল পুরস্কার (২০০৫)  দ্য ফ্রাঙ্কলিন ডি. রুজভেল্ট ফোর ফ্রীডমস অ্যাওয়ার্ড (২০০৬)।fourfreedoms.nl    আমেরিকান একাডেমি অব অ্যাচিভমেন্ট।  জেমস পার্ক মর্টন ইন্টারফেইথ অ্যাওয়ার্ড।  মুসলিম পাবলিক অ্যাফেয়ার্স কাউন্সিল।ampac.org  "এল আথির" পুরস্কার।   আরও দেখুন   নোবেল বিজয়ী মুসলমানদের তালিকা   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:২০১১-এর মিশরীয় বিপ্লবের ব্যক্তি বিষয়শ্রেণী:মিশরীয় গণতন্ত্রের সক্রিয় কর্মী বিষয়শ্রেণী:কায়রোর ব্যক্তি বিষয়শ্রেণী:মিশরীয় বিপ্লবী বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশরীয় মুসলিম বিষয়শ্রেণী:ফোর ফ্রিডমস পুরস্কার প্রাপক বিষয়শ্রেণী:মিশরীয় নোবেল বিজয়ী বিষয়শ্রেণী:মিশরের উপরাষ্ট্রপতি বিষয়শ্রেণী:২১শ শতাব্দীর মিশরীয় রাজনীতিবিদ